《奉和武相公中秋锦楼玩月得来字》
唐代·徐放

玉露中秋夜，金波碧落开。鹊惊初泛滥，鸿思共裴回。

远月清光遍，高空爽气来。此时陪永望，更得上燕台。

作者简介：营州柳城人，字达夫。徐知仁孙。宪宗元和初，官祠部员外郎。武元衡领蜀，辟为从事。入朝为屯田员外郎。六年，出为台州刺史。九年，移衢州刺史。能诗工书，所书《徐偃王碑》极有楷法。